text: এবার সৌদিতে উন্মুক্ত হলো নারীদের রেসলিং | NTV Online
  ৩১ অক্টোবর, ২০১৯, ১৮:৩২
  ডব্লিউডব্লিউইর বরাত দিয়ে সৌদি গেজেট এক প্রতিবেদনে জানায়, সৌদিতে গত বছর রেসলিংয়ের আয়োজন করা হয়। সেটা সরাসরি টেলিভিশনে সম্প্রচারও করা হয়েছিল। সে সময় শুধু পুরুষদের ম্যাচ অনুষ্ঠিত হয়েছিল ও নারীদের ম্যাচ বাতিল করা হয়েছিল।
  ডব্লিউডব্লিউই জানিয়েছে, নারী রেসলিংয়ের সুপারস্টার নাটালয়া ও লেসি এভান্স এবং পুরুষ রেসলিংয়ে সাবেক বক্সিং চ্যাম্পয়িন টাইসন ফারি ও ব্রাউন স্ট্রোম্যান মুখোমুখি হবেন।
  শুধু অর্থনীতির সংস্কার নয়, দেশটির নাগরিকদের বিনোদনের পরিধি বাড়াতে সিনেমা হল নির্মাণ, সিনেমা প্রদর্শণসহ বেশ কিছু পরিকল্পনা বাস্তবায়ন হয়েছে। নারীদের অধিকার বৃদ্ধি করা হয়েছে। নারীদের গাড়ি চালানোয় অনুমতি দেওয়া হয়েছে। এ ছাড়া পর্যটক বাড়াতে প্রথমবারের মতো পর্যটক ভিসা চালু করেছে সৌদি।